પણ પુસ્તકો આપણું જીવન નથી પારકાની કથા છે. પારકાના વિચારો કે અનુભવો છે તે હકીકત સતત ખ્યાલમાં રાખવી જોઇએ. ગુજરાતી પુસ્તકોની વાત કરીએ તો પ્રકાશકો અને પુસ્તકોનું વેચાણ કરનાર લોકોના કહેવા પ્રમાણે ગુજરાતી ભાષામાં સૌથી વધારે વેચાણ ધાર્મિક ગ્રંથોનું થાય છે. મેનેજમેન્ટ અને સ્વવિકાસના ગ્રંથો પણ ખપે છે અને વૈદકનાં પુસ્તકોની માગ પણ હોય છે. સાહિત્યના ગ્રંથો અથવા જ્ઞાનગ્રંથોનું વેચાણ અતિશય ઓછું હોવાથી પ્રકાશકો આવા ગ્રંથો છાપવા માટે બહુ રાજી હોતા નથી. ગુજરાતમાં સાહિત્યકારો અને સાહિત્યના કાર્યક્રમો અતિશય લોકપ્રિય હોય છે તેથી આ અનુભવ થોડો વિચિત્ર લાગે છે.